ঐ জন্তুুটির নাম বুরা-ক্। ওর বর্ণনা সালাবীর দুর্বলসূত্রে আছে যে, ওর চেহারাটা মানুষের চেহারার মত। ওর পায়ের ক্ষুরটা জন্তুদের পায়ের ক্ষুরের মত।  ওর লেজটা বলদের লেজের মত। ওর আগেপিছেটা ঘোড়ার মত। ওকে যখন রাসূলুল্লাহ্র কাছে আনা হয় তখন সে লাফালাফি করতে থাকে। ফলে জিবরীল তাকে ছুঁয়ে বলেন, হে বুরাক! তুমি মুহাম্মদ দেখে লাফালাফি করো না। আল্লাহ্র কসম! তোমার উপর এমন কোন ফিরিশ্তা চড়েনি এবং এমন কোন প্রেরিত নবীও সওয়ার হননি যিনি মুহাম্মদের চেয়ে শ্রেষ্ঠ হতে পারেন এবং তিনি আল্লাহর নিকটেও তাঁর চেয়ে মর্যাদাবান হতে পারেন (তফসীরে কুরতুবী, ১০ম খণ্ড, ১৩৬ পৃষ্ঠা)